AaBs Danmarksmesterskab har fået flere til at købe et sæsonkort, så de kan følge alle fodboldholdets kampe på nært hold. Det skriver aabsport.dk Indtil videre er der blevet solgt 2400 sæsonkort, og det er det højeste tal nogensinde. Sidste år på samme tid havde AaB solgt 1600 sæsonkort. - Det er det ultimative udtryk for, at vi har en stor og sikker fanskare, når så mange vælger at købe sæsonkort til et helt fodboldår, siger projektchef Thomas Valsted. Første gang sæsonkortet kan komme i brug er på søndag. Der møder AaB FC Midtjylland på hjemmebane.

Referat:
Når AaB spiller fodbold, vil nordjyderne følge med fra
tilskuerpladserne.